(પ્રતિનિધિ) અમદાવાદ: અમદાવાદ શહેરના ઓઢવ વિસ્તારમાં ગઈકાલે સશસ્ત્ર લુંટારુઓએ જવેલર્સના શો રૂમમાં ગોળીબાર કરી સોનાના દાગીના તથા રોકડ રકમની લુંટ કરી ફરાર થઈ જવાની ઘટનામાં હજુ પોલીસ તપાસ કરી રહી હતી ત્યાં જ શહેરના સરસપુર વિસ્તારમાં પણ લુંટારુઓ ત્રાટક્યા હતા અને જવેલર્સના શો રૂમમાં કામ કરતા કર્મચારીને આંતરીને તેની પાસેથી થેલામાં રહેલા સોનાના દાગીના તથા રોકડ રકમની લુંટ કરી ફરાર થઈ જતા શહેરભરનું પોલીસતંત્ર ચોંકી ઉઠયું હતું.